Истамбекова Жийдеш Ногойбаевна

Истамбекова Жийдеш Ногойбаевна (10. 5. 1923-ж. туулган, Ысык-Көл облусу, Ак-Суу району, Шапак айылы) – терапевт, медицина илимдеринин доктору (1973), профессор (1974). Кыргыз ССРинин эмгек сиңирген врачы (1973). КММИни бүтүргөн (1946). Талас шаарында участкалык врач (1947–51), Жалал-Абад обл. ооруканада терапия бөлүмүнүн башчысы (1951–53). 1961-жылдан КММИнин факультеттик терапия кафедрасынын профессор 80ден ашык илимий эмгеги, анын ичинде 1 монография, 1 окуу китеби бар. Негизги эмгектери Кыргызстандын бийик тоолуу шартында өпкөнүн өнөкөт сезгенишинин клиникалык-функциялык өзгөчөлүктөрүн жана бийик тоолуу Жети-Өгүз курортунун минералдуу сууларынын жүрөк-кан тамыр системасына тийгизген таасирин изилдөөгө арналган.
Эмгектери: Гипертоническая болезнь. Ф., 1968; Хроническая пневмония в горных условиях. Л., 1979; Актуальные вопросы пульмонологии. Б., 1990.
Категория: Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5